  Анжелика Тихонова корреспондент 16-тӥ куартолэзьлы Удмуртиын коронавирусэн черлам эшшо 14 муртъёсты шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнзы Пичи Пурга ёросын ньыль улӥсьёслэн, Можгаын куинь улӥсьёслэн, Ижкарын кык улӥсьёслэн, Воткаын, Глазкарын, Сарапулын, Кез но Балезино ёросъёсын - быдэн одӥг адямилэн зэмаз. Висьыны усемъёс пӧлын 14 аресозь одӥг нылпи но 65 ареслэсь мӧйы куинь арлыдоос Кылем уй-нунал ӵоже эмчиос 20 адямиез йӧнатӥзы, бурмемъёслэн лыдзы 211-озь вуиз Александр Бречалов, Удмуртилэн тӧроезТа дырлы элькунын коронавирусэн черлан 436 учыръёс лабораториосын пусъемын. Соос пӧлысь 14-ез кулӥзы. Тодэ вайытом, нунал азьвыл озьы ик 14 выль висисьёсты пусйизы вал.  Тегъёс: Ижкар Удмуртия коронавирус тазалыкезутён АлександрБречалов  